[{"text_idx": "#000006", "text": "Rydym ar agor i\u2019r cyhoedd ar yr adegau canlynol:Rydym ni ar agor ar Ddydd Llun, Dydd Mawrth a Dydd Iau rhwng 9:30 a 16:00, ac ar Ddydd Mercher rhwng 10:30 a 16:30."}, {"text_idx": "#000013", "text": "Mae\u2019r Dymock Arms ym mhentref Llannerch Banna wrth ymyl ffordd yr A539 rhwng Rhiwabon a Whitchurch. Yn wreiddiol roedd yr adeilad, sydd wedi newid gryn dipyn erbyn hyn, yn ffermdy ffra\u0302m goed a oedd yn dyddio\u2019n o\u0302l i oddeutu 1600. Erbyn hyn waliau wedi\u2019u rendro, o frics yn bennaf, sydd gan yr adeilad. Dywedir bod y dafarn wedi\u2019i henwi ar o\u0302l y teulu Dymock a oedd yn dirfeddianwyr lleol."}, {"text_idx": "#000016", "text": "Caiff gwy\u0302r y plwyf a fu farw yn ystod y Rhyfel Mawr eu coffa\u0301u ar y Gofgolofn Ryfel sydd wrth ymyl y ffordd fawr yn y pentref, ar ochr ddeheuol yr A475. Mae\u2019n debyg bod y gofgolofn, sy\u2019n dyddio\u2019n o\u0302l i oddeutu 1922, wedi\u2019i gwneud gan E. Jones o Lanybydder. Cerflun o farmor gwyn ydyw o filwr wedi ymlacio, gyda\u2019i reiffl wrth ei ochr dde a\u2019i goes chwith yn pwyso ychydig oddi ar y llawr ar ganon."}, {"text_idx": "#000018", "text": "Ysgol ffra\u0302m goed yw Ysgol Abersoch, a agorodd ei drysau ar 21 Ionawr 1924 ar gyfer 23 o blant, yn dilyn ymgyrch i ddarparu ysgol i blant y pentref. Cyn i Ysgol Abersoch gael ei hadeiladu, roedd yn rhaid i blant gerdded i Sarn Bach i gael eu haddysg. Caeodd yr ysgol ym mis Rhagfyr 2021/Ionawr 2022, a symudodd y disgyblion i Ysgol Sarn Bach."}, {"text_idx": "#000019", "text": "Gallwch weld fideo yma, sy\u2019n eich tywys o gwmpas yr adeilad ac sy\u2019n seiliedig ar y cwmwl pwyntiau cofrestredig yn dilyn yr arolwg."}, {"text_idx": "#000022", "text": "Mae odynau calch yn nodwedd arferol ar hyd arfordir gorllewin Cymru. Maent yn dyddio\u2019n o\u0302l i\u2019r 19eg ganrif yn bennaf, er bod rhai wedi\u2019u hadeiladu cyn hynny, ac roedd rhai ohonynt yn dal i gael eu defnyddio yn yr 20fed ganrif. Eu diben oedd llosgi calchfaen er mwyn cynhyrchu calch i\u2019w ddefnyddio yn y diwydiant amaeth a\u2019r diwydiant adeiladu. Yn y diwydiant amaeth byddai\u2019r calch yn cael ei wasgaru ar y caeau fel gwrtaith ac er mwyn gwneud y pridd yn llai asidig, ac yn y diwydiant adeiladu byddai\u2019n cael ei ddefnyddio i wneud morter calch."}, {"text_idx": "#000023", "text": "Ffotograff sy\u2019n dangos golygfa lefel isel o longddrylliad yr ALTMARK, a dynnwyd ar 19/04/2023, yn edrych i gyfeiriad y dwyrain. Y starn sydd nesaf at y camera, ar o\u0302l rhoi\u2019r llong at ei gilydd. Cyfeirnod: UAV2023_003_008"}, {"text_idx": "#000024", "text": "Mae llongddrylliad yr ALTMARK i\u2019w weld tuag at ben draw gogleddol Traeth Cynffig. Mae\u2019r llongddrylliad wedi\u2019i gladdu yn dda ar adegau ac yn amlwg iawn bryd arall, yn dibynnu ar lefelau\u2019r tywod ar y traeth ar y pryd. Pan fydd y llongddrylliad yn amlwg mae llawer o ran isaf corff y llong i\u2019w weld, ond mae wedi\u2019i orchuddio a\u0302\u2019r balast concrit a ga\u0302i ei arllwys yn aml i mewn i waelod llongau pren o\u2019r math hwn a ga\u0302i eu hadeiladu tua\u2019r adeg honno."}, {"text_idx": "#000025", "text": "Cafodd llong yr ALTMARK ei hadeiladu ar gyfer y Morlys yn 1945. Ar o\u0302l gorffen gwasanaethu, cafodd ei gwerthu yn 1959 a daeth yn eiddo i Sinclairs yn Aberdaugleddau cyn cael ei throsglwyddo i ddwylo R W Downs. Roedd yr ALTMARK ar daith fer o Lansawel i\u2019r Barri gydag un dyn yn unig, sef y sgiper, ar ei bwrdd ar 12 Gorffennaf 1961. Methodd yr injan ac nid oedd criw ar gael i helpu. Drifftiodd y llong a chafodd ei gyrru ar y traeth gan wyntoedd o\u2019r de-orllewin. Roedd Bad Achub y Mwmbwls wrth law a chafodd y sgiper ei achub gan wyliwr y glannau. Cafodd y llong ei gadael ar y traeth."}, {"text_idx": "#000026", "text": "Ymwelodd CBHC a\u0302\u2019r safle ar 19 Ebrill 2023 i gadarnhau lleoliad y llongddrylliad, a chafodd y safle ei gofnodi ag arolwg ffotogrametreg."}]